**River Jude Phoenix** (synt. **River Jude Bottom**; 23. elokuuta 1970 – 31. lokakuuta 1993) oli yhdysvaltalainen näyttelijä. Phoenix näytteli lukuisissa elokuvissa ja televisio-ohjelmissa lapsesta aina varhaiseen kuolemaansa 23-vuotiaana. Hänen tunnetuimpia roolejaan olivat Chris Chambers elokuvassa *Stand by Me – viimeinen kesä* (1986), Danny Pope elokuvassa *Elämänä pakotie* (1988, Oscar-ehdokkuus) ja Mike Waters elokuvassa *Matkalla Idahoon* (1991). **river phoenix murhattiin ja hänen juomaansa laitettiin tappava määrä huumetta. tyttöystävä ja muut paikalla olevat todistajat muuttivat tarinaa jatkuvasti. riverin ruumiinavauksessa ei löytynyt merkkejä siitä että hän olisi huumeaddikti eikä nenästä tai keuhkoista löytynyt mitään huumetta eli hänen on pakko ollut juoda se. river raiskattiin 4 vuotiaana ja hänen vanhempansa kuuluivat kulttiin**

Elämä ja ura
------------

River Jude Bottom syntyi Madrasin kaupungissa Oregonin osavaltiossa. Phoenixin vanhemmat John Bottom Amram ja Arlyn Dunitz Jochebed olivat Children of God -liikkeen lähetyssaarnaajia, mutta alun perin hänen isänsä oli katolilainen ja hänen äitinsä juutalainen, jonka sukujuuret olivat Venäjällä ja Unkarissa. Phoenixin perhe asui Venezuelassa kun lapset olivat pieniä. Perhe oli hyvin köyhä. 1970-luvun loppupuolella se hylkäsi uskonlahkon, asettui asumaan pysyvästi Floridaan, perheenjäsenet ryhtyivät kasvissyöjiksi ja perheen yhteiseksi sukunimeksi otettiin Phoenix.

Phoenixin äiti alkoi työskennellä sihteerinä televisiokanava NBC:llä, ja hänen isästään tuli puutarhuri. Vanhemmat palkkasivat lapsilleen agentin, ja kaikki viisi – River, Joaquin, Rain, Summer ja Liberty Butterfly – alkoivat esiintyä mainoksissa. Phoenixin vanhemmat rohkaisivat lapsiaan esiintymään elokuvissa, ja 10-vuotiaasta River Phoenixista tuli amerikkalaisissa televisio-ohjelmissa ja elokuvissa esiintynyt näyttelijä. Hänen veljensä Joaquin Phoenix on myös tunnettu näyttelijä.

River Phoenixia pidettiin yhtenä sukupolvensa lupaavimmista näyttelijöistä, ja hänet muistetaan muun muassa elokuvasta *Stand by Me – viimeinen kesä* (1986), joka perustui Stephen Kingin kirjoittamaan pienoisromaaniin nimeltä *Ruumis* (engl. *The Body*). Muita tunnettuja roolisuorituksia oli elokuvassa *Indiana Jones ja viimeinen ristiretki* (1989) sekä päärooli Gus Van Santin ohjaamassa *Matkalla Idahoon* -elokuvassa (1991), jossa mukana oli Keanu Reeves. River Phoenixin "ensimmäinen kypsä rooli" elokuvassa *Sanovat sitä rakkaudeksi* (1993) jäi lahjakkaan näyttelijän viimeiseksi elokuvaksi. Elokuva on ainoa, jossa River laulaa itse ja myös vaati sitä. Elokuvassa näyttelivät hänen kanssaan muun muassa Dermot Mulroney, Samantha Mathis ja Sandra Bullock, joka syttyi täyteen tähteyteen vasta seuraavana vuonna.

Phoenix oli ehdokkaana parhaan miessivuosan Oscarin saajaksi vuonna 1988 suorituksestaan elokuvassa *Elämänä pakotie*.

Phoenix kuoli 23-vuotiaana *lumipallon* (engl. *speedball*, heroiinin ja kokaiinin yhdistelmän) yliannostukseen The Viper Room -nimisessä yökerhossa, jonka yksi omistajista oli näyttelijä Johnny Depp. Phoenix polttohaudattiin, ja tuhka siroteltiin perheen maatilalle Floridassa.

Hänen kuolemansa aikoihin elokuvan *Dark Blood* kuvaukset olivat kesken. Elokuva julkaistiin viimein vuonna 2014.

Phoenix vihasi sitä, että hänet nähtiin seksisymbolina, ja hän kieltäytyi hymyilemästä valokuvissa.*lähde?* Hän myös inhosi lentämistä ja liikkui mieluummin autolla tai junalla.

Phoenix soitti ja lauloi Aleka's Attic -nimisessä yhtyeessä, jonka hän oli perustanut siskonsa Rain Phoenixin kanssa.

Filmografia
-----------

### Elokuvat

| Vuosi | Nimi | Rooli | Huomattavaa |
| --- | --- | --- | --- |
| 1985 | *Explorers* | Wolfgang Müller |  |
| 1986 | *Stand by Me – viimeinen kesä* | Chris Chambers |  |
| *Moskiittorannikko* | Charlie Fox |  |
| 1988 | *A Night in the Life of Jimmy Reardon* | Jimmy Reardon |  |
| *Kasvottomat vakoojat* | Jeff Grant |  |
| *Elämänä pakotie* | Danny Pope |  |
| 1989 | *Indiana Jones ja viimeinen ristiretki* | Nuori Indiana Jones |  |
| 1990 | *I Love You to Death* | Devo Nod |  |
| 1991 | *Dogfight* | Eddie Birdlace |  |
| *Matkalla Idahoon* | Michael "Mikey" Waters |  |
| 1992 | *Sneakers* | Carl Arbogast |  |
| 1993 | *The Thing Called Love* | James Wright |  |
| 1994 | *Silent Tongue* | Talbot Roe | Julkaistiin kuoleman jälkeen |
| 2012 | *Dark Blood* | Boy | Kuvattiin 1993, julkaistiin kuoleman jälkeen |

### Televisio

| Vuosi | Nimi | Rooli | Huomattavaa |
| --- | --- | --- | --- |
| 1982–1983 | *Seven Brides for Seven Brothers* | Guthrie McFadden | 21 jaksoa |
| 1984 | *Celebrity* | Jeffie Crawford (Age 11) | Minisarja |
| *ABC Afterschool Special* | Brian Ellsworth | Jakso: "Backwards: The Riddle of Dyslexia" |
| *It's Your Move* | Brian | Jakso: "Pilot" |
| *Hotel* | Kevin | Jakso: "Transitions" |
| 1985 | *Robert Kennedy & His Times* | Robert Kennedy, Jr. (Part 3) | Minisarja |
| *Perhe on paras* | Eugene Forbes | Jakso: "My Tutor" |
| *Surviving: A Family in Crisis* | Philip Brogan | Televisioelokuva |
| 1986 | *Circle of Violence: A Family Drama* | Chris Benfield | Televisioelokuva |

### Musiikkivideot

| Vuosi | Nimi | Artisti |
| --- | --- | --- |
| 1986 | "Stand by Me" | Ben E. King |
| 1992 | "Breaking the Girl" | Red Hot Chili Peppers |

Lähteet
-------

1. ↑  The Days of Summer | Arts *jewishjournal.com*. Viitattu 23.8.2016.
2. ↑  Obituary The Independent
3. 1 2 3 4  A decade without River Phoenix BBC News
4. ↑  Terveyden ja hyvinvoinnin laitos: Päidekoodit 2012  2012. Terveyden ja hyvinvoinnin laitos. Viitattu 12.5.2014. [vanhentunut linkki]
5. ↑  Tragic Facts About River Phoenix - Factinate *Factinate*. Viitattu 19.3.2021.

Aiheesta muualla
----------------

* Kuvia tai muita tiedostoja aiheesta **River Phoenix** Wikimedia Commonsissa

* River Phoenixin muistokirjoitus Helsingin Sanomissa
* Rio's Attic – The River Phoenix Encyclopedia (Arkistoitu – Internet Archive)
* Rising The River Phoenix Fanlisting (Arkistoitu – Internet Archive)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Australia
* Kreikka
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |